OBRAZLOŽENJE
Predloženom Odlukom utvrđuje se vrijednost boda komunalne naknade (B) za područje Općine Krašić u iznosu od 0,69 eura/m² korisne površine stambenog prostora u prvoj zoni na godišnjoj razini, sukladno Zakonu o komunalnom gospodarstvu. 
Predložena vrijednost boda utvrđuje se radi osiguravanja odgovarajućih prihoda za održavanje komunalne infrastrukture i obavljanje komunalnih djelatnosti, uzimajući u obzir troškove njihova održavanja i potrebu osiguranja financijske održivosti sustava.
Nova vrijednost boda primjenjivat će se od 1. siječnja 2027. godine, čime prestaje važiti dosadašnja Odluka o vrijednosti boda komunalne naknade („Glasnik Zagrebačke županije“ br. 35/20). 
Za provedbu ove Odluke u Proračunu Općine Krašić za 2027. godinu i projekcijama za 2028. i 2029. godinu potrebno je osigurati sredstva za troškove izdavanja i dostave novih rješenja o komunalnoj naknadi, koja će se planirati u okviru odgovarajućih proračunskih pozicija.

